CELEX: 32021D1689
Language: fi
Date: 2021-09-17 00:00:00
Title: Komission täytäntöönpanopäätös (EU) 2021/1689, annettu 17 päivänä syyskuuta 2021, Bulgarian terveysministeriön biosidivalmisteiden Ecolab P3-Topax 66 / Еколаб P3-Tопакс 66 ja Ecolab BACFORCE EL 900 / Еколаб БАКФОРС EL 900 markkinoilla saataville asettamisen ja käytön sallimiseksi toteuttaman toimen jatkamisesta Euroopan parlamentin ja neuvoston asetuksen (EU) N:o 528/2012 55 artiklan 1 kohdan mukaisesti (tiedoksiannettu numerolla C(2021) 6693) (Ainoastaan bulgariankielinen teksti on todistusvoimainen)

21.9.2021   
               
               
                  FI
               
               
                  Euroopan unionin virallinen lehti
               
               
                  L 333/1
               
            
         KOMISSION TÄYTÄNTÖÖNPANOPÄÄTÖS (EU) 2021/1689,
         annettu 17 päivänä syyskuuta 2021,
         Bulgarian terveysministeriön biosidivalmisteiden Ecolab P3-Topax 66 / Еколаб P3-Tопакс 66 ja Ecolab BACFORCE EL 900 / Еколаб БАКФОРС EL 900 markkinoilla saataville asettamisen ja käytön sallimiseksi toteuttaman toimen jatkamisesta Euroopan parlamentin ja neuvoston asetuksen (EU) N:o 528/2012 55 artiklan 1 kohdan mukaisesti
         
            
               (tiedoksiannettu numerolla C(2021) 6693)
            
         
         (Ainoastaan bulgariankielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 55 artiklan 1 kohdan kolmannen alakohdan,
         sekä katsoo seuraavaa:
         
                     (1)
                  
                  
                     Bulgarian terveysministeriö, jäljempänä ’toimivaltainen viranomainen’, hyväksyi 16 päivänä joulukuuta 2020 asetuksen (EU) N:o 528/2012 55 artiklan 1 kohdan ensimmäisen alakohdan mukaisesti päätöksen, jolla sallitaan 14 päivään kesäkuuta 2021 asti biosidivalmisteiden Ecolab P3-Topax 66 / Еколаб P3-Tопакс 66 ja Ecolab BACFORCE EL 900 / Еколаб БАКФОРС EL 900 asettaminen saataville markkinoilla ja käyttö pintojen desinfiointiin tarkoitettuina valmisteina, jäljempänä ’toimi’. Toimivaltainen viranomainen ilmoitti toimesta perusteluineen komissiolle ja muiden jäsenvaltioiden toimivaltaisille viranomaisille mainitun asetuksen 55 artiklan 1 kohdan toisen alakohdan mukaisesti.
                  
               
                     (2)
                  
                  
                     Toimivaltaisen viranomaisen toimittamien tietojen mukaan toimi oli tarpeen kansanterveyden suojelemiseksi. Maailman terveysjärjestö julisti 11 päivänä maaliskuuta 2020 koronavirustaudin (covid-19) pandemiaksi. Covid-19:n leviämisen ehkäisemiseksi toimivaltainen viranomainen suositteli, että julkisten tilojen ja työpaikkojen desinfiointiin käytetään sellaisia pintojen desinfiointiin tarkoitettuja valmisteita, joilla on todistetusti viruksia torjuva vaikutus.
                  
               
                     (3)
                  
                  
                     Ecolab P3-Topax 66 / Еколаб P3-Tопакс 66 ja Ecolab BACFORCE EL 900 / Еколаб БАКФОРС EL 900 sisältävät tehoaineena natriumhypokloriitista vapautunutta aktiivista klooria. Natriumhypokloriitista vapautuneen aktiivisen kloorin käyttö on sallittua pintojen desinfiointiin tarkoitetuissa biosidivalmisteissa, jotka kuuluvat asetuksen (EU) N:o 528/2012 liitteessä V määriteltyyn valmisteryhmään 2 (desinfiointiaineet ja levämyrkyt, joita ei ole tarkoitettu käytettäviksi suoraan ihmisillä tai eläimillä) ja valmisteryhmään 4 (desinfiointiaineet tiloihin, joissa on elintarvikkeita tai rehuja).
                  
               
                     (4)
                  
                  
                     Valmisteilla Ecolab P3-Topax 66 / Еколаб P3-Tопакс 66 ja Ecolab BACFORCE EL 900 / Еколаб БАКФОРС EL 900 on todistettavasti viruksia tuhoava vaikutus vaipallisia viruksia vastaan eurooppalaisen standardin EN 14476 mukaisesti.
                  
               
                     (5)
                  
                  
                     Covid-19-pandemian puhkeamisen myötä desinfiointivalmisteiden kysyntä Bulgariassa on ollut erittäin suurta, mikä on johtanut ennennäkemättömiin puutteisiin niiden tarjonnassa Bulgarian markkinoilla. Covid-19 on vakava uhka kansanterveydelle Bulgariassa, ja viruksen leviämisen hillitsemiseksi on ratkaisevan tärkeää saada käyttöön riittävästi desinfiointivalmisteita.
                  
               
                     (6)
                  
                  
                     Komissio sai 11 päivänä toukokuuta 2021 toimivaltaiselta viranomaiselta perustellun pyynnön saada jatkaa toimea asetuksen (EU) N:o 528/2012 55 artiklan 1 kohdan kolmannen alakohdan mukaisesti. Pyyntö esitettiin sillä perusteella, että covid-19 saattaa vaarantaa kansanterveyden myös 14 päivän kesäkuuta 2021 jälkeen ja että covid-19:n aiheuttaman vaaran hillitsemiseksi on ratkaisevan tärkeää, että markkinoille voidaan saattaa lisää desinfiointivalmisteita.
                  
               
                     (7)
                  
                  
                     Toimivaltaisen viranomaisen mukaan covid-19 vaarantaa edelleen kansanterveyden, eikä vaaraan voida Bulgariassa puuttua vielä riittävästi huolimatta toimenpiteistä, jotka edellyttävät kasvosuojainten käyttöä, turvavälien pitämistä ja covid-19-rokotuksia, koska tällä hetkellä rokotteita on saatavilla rajallisesti.
                  
               
                     (8)
                  
                  
                     Toimivaltainen viranomainen katsoo lisäksi, että hyväksymällä uusia desinfiointivalmisteita markkinoille voitaisiin myös ylläpitää desinfiointivalmisteiden markkinoiden monipuolisuutta ja siten minimoida kyseisten valmisteiden mahdollisesta puutteesta aiheutuvat riskit.
                  
               
                     (9)
                  
                  
                     Covid-19 vaarantaa edelleen kansanterveyden, eikä vaaraa voida riittävällä tavalla hallita Bulgariassa, ellei markkinoilla ole lisää sallittuja desinfiointivalmisteita, minkä vuoksi on aiheellista sallia toimivaltaisen viranomaisen jatkaa toimenpidettä.
                  
               
                     (10)
                  
                  
                     Koska toimi on rauennut 14 päivänä kesäkuuta 2021, tätä päätöstä olisi sovellettava taannehtivasti.
                  
               
                     (11)
                  
                  
                     Tässä päätöksessä säädetyt toimenpiteet ovat pysyvän biosidivalmistekomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Bulgarian terveysministeriö voi edelleen sallia biosidivalmisteiden Ecolab P3-Topax 66 / Еколаб P3-Tопакс 66 ja Ecolab BACFORCE EL 900 / Еколаб БАКФОРС EL 900 asettamisen saataville markkinoilla ja käytön pintojen desinfiointiin tarkoitettuina valmisteina 17 päivään joulukuuta 2022 asti.
         
         
            2 artikla
            Tämä päätös on osoitettu Bulgarian terveysministeriölle.
            Sitä sovelletaan 15 päivästä kesäkuuta 2021.
         
         
            Tehty Brysselissä 17 päivänä syyskuuta 2021.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 167, 27.6.2012, s. 1.